नई दिल्ली। दिल्ली में 1 जनवरी से लागू होने जा रहे ऑड-ईवन प्लान से ठीक पहले दिल्ली सरकार एक बड़े विवाद में फंस गई है। मीडिया की खबरों के मुताबिक दो स्पेशल सेक्रेटरीज के सस्पेंशन के खिलाफ दानिक्स एसोसिएशन ने 31 दिसंबर को सामूहिक छुट्टी लेकर सरकार के खिलाफ नाराजगी जताने का फैसला किया हैं।
क्या है मामला?
-मीडिया रिपोर्ट्स के मुताबिक स्वास्थ्य मंत्री सत्येंद्र जैन चाहते थे कि प्रिजन के पब्लिक प्रोसिक्यूटर की सैलरी बढ़ाने के फैसले की फ़ाइल अप्रुवल के लिए एलजी के पास न भेजी जाए, जबकि ऐसा करना जरूरी है।
-दोनों अधिकारियों ने जब मना कर दिया तो उन्हें सस्पेंड कर दिया गया।
-सस्पेंड किए गए दोनों अधिकारियों के नाम यशपाल गर्ग और सुभाष चंद्रा हैं अधिकारी। दोनों गृह विभाग में स्पेशल सेक्रेटीज थे।
-बताया जा रहा है कि बुधवार को दानिक्स एसोसिएशन की एक बैठक हुई। बैठक में इस सस्पेंशन का विरोध किया गया।
-बैठक में फैसला किया गया कि बाकी सभी अधिकारी 31 दिसंबर को इस फैसले के विरोध मे सामूहिक छुट्टी पर जाएंगे।
बीजेपी ने मांगा सत्येंद्र जैन का इस्तीफा
-बीजेपी ने इन दो ऑफिसरों के सस्पेंशन का विरोध किया है और स्वास्थ्य मंत्री सत्येंद्र जैन का इस्तीफा मांगा है।
-बीजेपी दिल्ली प्रदेश अध्यक्ष सतीश उपाध्याय ने कहा दोनों अधिकारियों का सस्पेंशन प्रशासनिक रूप से पूरी तरह गलत है।
-उन्होंने कहा कि सस्पेंशन की इस कार्रवाई ने अधिकारियों के बीच डर का माहौल पैदा कर दिया है
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva